alexandrainst/scandi-wiki huggingface dataset:
Deliphrosoma

Deliphrosoma er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
Middelsstore (gjerne 3-6 millimeter), brede, blanke, mørke kortvinger. Kroppen er fint og tett punktert. Pronotum er bredere enn langt, rundet. Dekkvingene er forholdsvis lange og dekker gjerne ca. to tredjedeler av bakkroppen, noe utvidet bakover.

Levevis 
Deliphrosoma-artene lever på bakken, gjerne på skogbunnen.

Utbredelse 
Slekten er utbredt i Palearktis, mest i det sørøstlige Europa.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Deliphrosoma Reitter, 1909
 Deliphrosoma angulatum Assing & Wunderle, 2001
 Deliphrosoma bakhtiyariense Zerche, 1991
 Deliphrosoma bulgaricum Zerche, 1998
 Deliphrosoma falakroense Zerche, 2002
 Deliphrosoma filimonovi Zerche, 2003
 Deliphrosoma fratellum (Rottenberg, 1874)
 Deliphrosoma freudeorum Zerche, 1996
 Deliphrosoma frischi Shavrin, 2011
 Deliphrosoma kopdagense Bordoni, 1999
 Deliphrosoma libanicum (Fauvel, 1875)
 Deliphrosoma lindbergi (Scheerpeltz, 1958)
 Deliphrosoma lothari Bordoni, 2000
 Deliphrosoma macrocephalum (Eppelsheim, 1873)
 Deliphrosoma mandli (Scheerpeltz, 1938)
 Deliphrosoma morvani (Jarrige, 1971)
 Deliphrosoma pirinense Zerche, 1991
 Deliphrosoma platyophthalmum (C. Koch, 1937)
 Deliphrosoma prolongatum (Rottenberg, 1874)
 Deliphrosoma skalitzkyi (Bernhauer, 1902)
 Deliphrosoma slaviankaense Zerche, 2001
 Deliphrosoma solodovnikovi Zerche, 2003
 Deliphrosoma tendense Zerche, 2001
 Deliphrosoma turcicum Zerche, 1997
 Deliphrosoma weiratheri (Scheerpeltz, 1938)
 Deliphrosoma wunderlei Zerche, 1998

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 

Punktøyekortvinger
Biller formelt beskrevet i 1909
Palpomalium

Palpomalium er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
Små, mørke, litt flate kortvinger, kroppen er noe mer langstrakt enn hos de fleste andre punktøyekortvinger. Hodet er forholdsvis stort og bredt, med to punktøyne i pannen, foran disse er det temmelig dype lengdegroper. Hodet er markert innskåret bak (tydelig "hals"), antennene er ganske tynne ved roten, gradvis tykkere utover. Pronotum er tydelig bredere enn langt, med rundede forhjørner, men ofte skarpe bakhjørner. I midten er det to litt buede, brede lengdefurer. Dekkvingene er mye lengre enn pronotum (typisk minst dobbelt så lange), med markerte "skuldre" og parallelle sider. De er tett og grovt punkterte, overflaten virker gjerne litt læraktig. Bakkroppen er flat og bred (gjerne litt bredere enn dekkvingene), med brede sidekanter som er skilt fra resten ved en smal fure. Beina er forholdsvis korte.

Levevis

Utbredelse 
Gruppen er kjent fra Filippinene (Samar) og Sumatra.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger, Omaliinae MacLeay, 1825
 Stammen Omaliini MacLeay, 1825
 Slekten Palpomalium Steel, 1959
 Palpomalium flavicorne (Cameron, 1941)
 Palpomalium rude (Fauvel, 1904)

Referanser

Eksterne lenker 
 

Punktøyekortvinger
Biller formelt beskrevet i 1959
Eucinetella

Eucinetella er en slekt av biller. De er små biller som ligner hårbiller. Brystskjoldet (pronotum) er uvanlig kort, hodet er lite og nedbøyd, og bakhoftene har plateaktige utvekster som dekker mye av de fremste bukleddene. Billene er soppetere.

Levevis 
Både larvene og de voksne billene lever av sopp. Noen spiser sporer av slimsopper, andre lever av hyfer av stilksporesopper (gruppen som de hattsoppene hører til). Noen akn finnes på råtnende plantemateriale. De voksne billene kan hoppe.

Utbredelse 
Arten er utbredt i Kina (Sichuan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (ev. Scirtoidea)
 Familien Eucinetidae  
 Slekten Eucinetella Nikitsky, 1996
 Eucinetella kurbatovi Nikitsky, 1996

Eksterne lenker 
 

Biller formelt beskrevet i 1996
Kinas insekter
Eucinetidae
Cyphanus

Cyphanus er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende 
Små, ovale, vanligvis ganske flate biller. De kan kjennes på at antennene er trådformede, brystskjoldet (pronotum) er ganske kort og kroppen vanligvis dekket av korte hår. Hodet er gjerne noe nedbøyd og knapt synlig ovenfra. Langs sidene går et par skarpe kinn-lister. Antennene er 11-leddete, trådformede og når omtrent til bakkanten av brystskjoldet. Brystskjoldet (pronotum) er ganske kort og mye bredere enn langt. Dekkvingene er vanligvis avflatet midt på, sett ovenfra ovale eller jevnbrede, tre til åtte ganger så lange som pronotum. De mangler tydelige punktrekker. Beina er temmelig tynne og skjøre (faller lett av), noen har fortykkede baklår og lange sporer på bakleggen. Larvene er avflatede, skrukketroll-lignende, bakkroppen langt tilspisset. De skiller seg fra andre billelarver ved at de har lange, flerleddete antenner. De kryper på bunnen og på vannplanter, svømmer ikke.

Levevis 
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. Artene i slekten Scirtes kan hoppe. Hårbillene er ganske vanlige i tempererte områder, mindre vanlige i tropene.

Utbredelse 
Slekten er utbredt på New Zealand.

Systematisk innedling
 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (=Scirtoidea)
 Familien hårbiller, Scirtidae (=Elodidae, Helodidae)
 Underfamilien Scirtinae (=Cyphoninae)
 Slekten Cyphanus Sharp, 1878 
 Cyphanus capax Broun, 1880
 Cyphanus debilis Sharp, 1878
 Cyphanus dubius Broun, 1893
 Cyphanus granulatus Broun, 1880
 Cyphanus granulosus Broun, 1910
 Cyphanus laticeps Sharp, 1878
 Cyphanus maculifer Broun, 1910
 Cyphanus mandibularis Broun, 1883
 Cyphanus medius Broun, 1880
 Cyphanus mollis Sharp, 1878
 Cyphanus ocularis Broun, 1910
 Cyphanus punctatus Sharp, 1878
 Cyphanus scaber Broun, 1893

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera).

Eksterne lenker 
 

Biller formelt beskrevet i 1878
New Zealands biller
Hårbiller
Per Johansen

Per Johansen er navnet til flere personer.

Per mars 2022 hadde 425 menn i Norge Per Johansen som sitt første fornavn og etternavn. Av disse var det 54 som hadde Per Johansen som sitt eneste fornavn og etternavn. Samtidig var det 101 menn i Norge som hadde Per Johannessen som sitt første fornavn og etternavn. Av disse var det 28 som hadde Per Johannessen som sitt eneste fornavn og etternavn. I Danmark var det per 1. januar 2022 215 menn med navnet Per Johansen.

Kjente personer:
 Per Ole Johansen (født 1945), norsk kriminolog
 Per-Eivind Johansen (født 1946), norsk lokalpolitiker, ordfører i Stokke
 Per Richard Johansen (født 1946), norsk samfunnsøkonom
 Per Helge Johansen (født 1958), norsk lokalpolitiker, ordfører i Leka
 Per Eirik Johansen (1959–2014), norsk platedirektør
 Per Anders Johansen (født 1965), norsk journalist
 Per Oddvar Johansen (født 1968), norsk musiker
 Per-André Johansen (født 1970), norsk lokalpolitiker, ordfører i Bindal

Referanser 

Vanlige navn i Norge
Sinocaulus

Sinocaulus er en slekt av biller.

Utseende 
Middels store (16-25 millimeter), avlangt-ovale biller. Oversiden er nokså blank og glatt. På farge er de mer eller mindre rødlige. Hodet er ganske lite. Fasettøynene er forholdsvis små. Antennene er 11-leddete, ganske lange (når minst til bakkanten av brystskjoldet), sagtakkede eller av og til kamformede. Brystskjoldet (pronotum) er temmelig kort og bredere enn langt. Dekkvingene er avlange, 2 til 8 ganger så lange som pronotum, og har lengdefurer. Beina er middels lange og slanke. Det fjerde (nest ytterste) fotleddet er mer eller mindre tolappet, det femte (ytterste) leddet er langt og tynt.

Larvene ligner noe på scarabaeiforme larver. De er krumme, med tydelig markerte ryggplater, tre par ganske lange bein og en kraftig hodekapsel med sterke kjever (mandibler).

Levevis 
Larvene lever i jorden. Man regner med at larvene til underfamilien Dascillinae spiser røtter.

Utbredelse 
Slekten er utbredt i Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien engbiller (Dascilloidea)
 Familien engbiller (Dascillidae)
 Underfamilien Engbiller (Dascillinae) – mest i tempererte områder
 Slekten Sinocaulus Deyrolle & Fairmaire, 1878
 Sinocaulus clypeatus Jin, Ślipiński & Pang, 2013
 Sinocaulus omiensis Jin, Ślipiński & Pang, 2013
 Sinocaulus rubrovelutinusDeyrolle & Fairmaire, 1878
 Sinocaulus truncatus Jin, Ślipiński & Wang, 2015

Referanser

Litteratur

Eksterne lenker 
 
 Interaktiv bestemmelsesnøkkel
 Delta Interactive Key – Dascillidae
 Tegning av Coptocera sp.
 Bilder

Biller formelt beskrevet i 1878
Engbiller
Arrhaphipterus

Arrhaphipterus er en liten slekt av biller som særlig utmerker seg ved hannenes spektakulære, fjærformede antenner. De finnes ikke i Nord-Europa, men et par arter er funnet i den aller sørligste delen av kontinentet. Svært lite er kjent om biologien men man vet at larvene til én art er parasitter på sangsikader. Det synes sannsynlig at dette også kan gjelde de andre artene.

Utseende 
Middelsstore, avlange, matt brunlige biller som lettest kjennes på hannenes antenner. Hodet er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. Brystskjoldet (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. Dekkvingene er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. Beina er middels lange, slanke med fem fotledd. Et anatomisk særtrekk er at tråputene (empodia) mellom føttenes klør bærer flere børster.

Levevis 
Rhipiceridene lever særlig i varm-tempererte områder, men noen finnes også i tropene. Veldig lite er kjent om biologien. Den nordamerikanske arten Sandalus niger legger egg i barksprekker, der også sangsikader (Cicadidae) legger sine egg. Eggene klekkes til små, aktive triungulin-larver. Disse haker seg fast i nyklekte sikadenymfer som er på vei ned i jorden, der de utvikler seg på planterøtter. Triungulin-larven forvandler seg til en markarktig larve som lever som en ytre parasitt (ektoparasitt) på sikadenymfen. Man antar at de andre rhipiceridene også kan være parasitter på sikader. De voksne insektene kan av og til finnes tallrikt svermende om dagen.

Utbredelse 
Slekten er utbredt i Nord-Afrika, det sørøstlige Europa og Midtøsten.

Systematisk inndeling 

 Ordenen biller, Coleoptera
 Underordenen Polyphaga
 Overfamilien engbiller (Dascilloidea)
 Familien Rhipiceridae
 Slekten Arrhaphipterus Schaum, 1862  – eneste representant for familien i Europa
 Arrhaphipterus dioni Chobaut, 1896  – Algerie
 Arrhaphipterus larclausei Reitter, 1894  – Algerie, Marokko
 Arrhaphipterus olivetorum (Kraatz, 1859)  – Hellas, Det nære østen
 Arrhaphipterus schelkovnikovi Reitter, 1893  – Sør-Russland, Det nære østen

Kilder 
 Rhipiceridae på Delta Interactive Key.

Eksterne lenker 
 Arrhaphipterus schelkovnikovi, hunn : 

 

Biller formelt beskrevet i 1862
Rhipiceridae
Knut Vaular

Knut Vaular (født Knut Karlsen 19. januar 1915 i Askvoll, død 8. februar 1980 i Bergen) var en norsk tidligere sprinter innen friidrett. Han konkurrerte for bergensklubben IL Fri og tok bronsemedalje på 400 meter under NM i friidrett 1946.

Referanser 

Norske sprintere
Personer fra Askvoll kommune
Personer fra Bergen kommune
Friidrettsutøvere for IL Fri
Jan Nilsen

Jan Nilsen eller Jan Nielsen er navnet til flere personer.

Per mars 2022 hadde 426 menn i Norge Jan Nilsen som sitt første fornavn og etternavn. Av disse var det 44 som hadde Jan Nilsen som sitt eneste fornavn og etternavn. Samtidig var det 77 menn i Norge som hadde Jan Nielsen som sitt første fornavn og etternavn. Av disse var det 17 som hadde Jan Nielsen som sitt eneste fornavn og etternavn. I Danmark var det per 1. januar 2022  menn med navnet Jan Nielsen.

Kjente personer:
 Jan Roland Nilsen (1787–1841), norsk politiker, stortingsrepresentant
 Jan Andrew Nilsen (1936–2014), norsk journalist og folkehøyskolerektor
 Jan Nilsen (fotballspiller FFK) (1937–2016)
 Jan Bonde Nielsen (født 1938), dansk forretningsmann
 Jan Øistein Nielsen (født 1946), norsk plateprodusent
 Jan Arvid Nilsen (født 1969), norsk håndballspiller
 Jan Henrik Nielsen (født 1974), norsk forfatter
 John Olav Nilsen (født 1982), norsk vokalist

Referanser 

Vanlige navn i Norge
Inger Nilsen

Inger Nilsen eller Inger Nielsen er navnet til flere personer.

Per mars 2022 hadde 240 kvinner i Norge Inger Nilsen som sitt første fornavn og etternavn. Av disse var det 48 som hadde Inger Nilsen som sitt eneste fornavn og etternavn. Samtidig var det 38 kvinner i Norge som hadde Inger Nielsen som sitt første fornavn og etternavn. Av disse var det 11 som hadde Inger Nielsen som sitt eneste fornavn og etternavn. I Danmark var det per 1. januar 2022 970 kvinner med navnet Inger Nielsen.

Kjente personer:
 Inger Stolt-Nielsen (født 1943), norsk politiker
 Inger Liv Bjerkreim Nilsen (født 1988), norsk idrettsutøver

Referanser 

Vanlige navn i Norge
Liv Olsen

Liv Olsen er navnet til flere personer.

I 2022 var det 212 kvinner som hadde Liv Olsen som sitt første fornavn og etternavn i Norge. Av disse var det 55 kvinner som hadde Liv Olsen som sitt eneste fornavn og etternavn.

Kjente personer:
 Livja Flood (1909–1995), pseudonym for den norske forfatteren Liv Ingebjørg Olsen

Referanser 

Vanlige navn i Norge
Lørenskog–Rælingen Kappsvømmingsklubb

Lørenskog–Rælingen Kappsvømmingsklubb (stiftet 20. august 1967 som Lørenskog Kappsvømmings Klubb, fork. LKK). De første årene drev de først og fremst som en kappsvømmingsklubb, men på 70- tallet ble klubben utvidet med Rælingen og klubben endret navn til nåværende navn med LRK som forkortelse. Drøye 50 år senere lærer LRK årlig mange hundre barn å svømme gjennom barnehagesvømming og svømmeskolen. Det avholdes svømmekurs for voksne og det læres bort livredning i vann. I tillegg har LRK også en aktiv vannpologruppe med rundt 30 utøvere og en aktiv gruppe med Master-svømmere. LRK har også en egen gruppe med svømmedommere som deltar på flere av stevnene i kretsen. 

Gjennom LRK's historie har det blitt foredlet frem flere dyktige konkurransesvømmere som har prestert meget godt både på nasjonalt og internasjonalt nivå. LRK er opptatt av et godt miljø, og at både små og store skal trives i klubben. Klubbens motto er «Samhold gir styrke», noe man ikke bare tror på, men også lever etter. Det gjennomsyrer alt som gjøres i klubben, fra aktive svømmere, dyktige trenere og engasjerte dugnadsforeldre. 

LRK hadde i 2021 over  medlemmer med 100 aktive svømmere. Klubben er i vekst, og det har vært en veldig sterk utvikling på konkurransepartiene. I 2022 hadde LRK med svømmere i både EM Junior, Nordisk Ungdomsmesterskap, Norgesmesterskapet og Ungdomsmesterskap. I tillegg LÅMØ (Landsdels årsklassemønstring) og ÅM (Årsklassemønstring) som er regionale og nasjonale konkurranser på ulike alderstrinn. LRK hentet hjem både klubbrekorder, medaljer og hadde utøvere som klarte nye landslagskrav. 

Klubben arrangerer årlig flere svømmestevner i Sandbekkhallen.

LRK har opplæring og trening i bassengene ved Fjellhamar skole, Finstad skole, Skårerhallen, Kjennbadet, Blystadlia skole, Marikollen skole og på Sandbekken. LRK flytter inn i nye klubblokaler i Fjellhamar Arena som forventes å stå klart til skolestart høsten 2023.

Svømmeklubber i Norge
Vannpoloklubber i Norge
Sport i Lørenskog
Sport i Rælingen
Cleveland Indians (NFL 1931)

Cleveland Indians var et profesjonelt amerikansk fotballag som spilte i National Football League (NFL) i -sesongen.

Laget var sponset av ligaen og spilte størsteparten av kampene sine på bortebane. NFL hadde tatt over Orange/Newark Tornadoes da det laget forlot ligaen etter 1930-sesongen, ligaen ønsket å plassere dette laget permanent i Cleveland med nye eiere. Jerry Corcoran tok over eierskap på vegne av ligaen og styrte laget.

Cleveland ble valgt på grunnlag av det nylig ferdigstilte Cleveland Stadium; med en sittekapasitet på 83 000 var stadionet det største i ligaen med stor margin, gitt at flere kamper ble spilt i stadioner med kapasitet under 10 000. Tilskuertallene i Indians’ to hjemmekamper var ikke i nærheten av å nå kapasiteten (den første hjemmekampen hadde 2 000 tilskuere, den siste hadde 10 000) og ligaen klarte heller ikke å finne en fast eier for laget som ville beholde det i Cleveland. Lagets plass i ligaen ble deretter solgt til George Preston Marshall, som etablerte et lag i Boston i 1932 som senere skulle utvikle seg til å bli dagens Washington Commanders.

Denne utgaven av Indians spilte blant annet en treningskamp mot Buffalo Bears i Buffalo i New York, en by som etter 1929-sesongen mistet sitt eget NFL-lag, Buffalo Bisons. Dette skulle vise seg å være starten på en rekke kamper NFL arrangerte i nøytrale stadioner i Buffalo som varte helt frem til Buffalo Bills ble stiftet i 1960.

Andre Cleveland Indians-lag i NFL
Navnet «Indians» hadde tidligere blitt brukt av to NFL-lag basert i Cleveland. Den første bruken var i 1921 da Cleveland Tigers endret navn til «Cleveland Indians» før laget ble oppløst etter -sesongen. Et annet lag spilte som Cleveland Indians i -sesongen før de endret navn til Cleveland Bulldogs i 1924. Ligaen ser på alle disse tre lagene som totalt uavhengige lag.

Etter 1931-versjonen av Indians ble byens neste lag Cleveland Rams som ble med i NFL i 1937 etter én sesong i American Football League, og som fortsatte å spille i Cleveland ut 1945-sesongen. Deretter kom Cleveland Browns i 1946, som spilte fire sesonger i All-America Football Conference før de ble med i NFL i 1950.

Sesongresultater

Referanser 

Idrettslag etablert i 1931
Idrettslag opphørt i 1931
Tidligere lag i National Football League
Sport i Ohio
1931 i Ohio
Molde Kino

Molde Kino ble åpnet 12. april 1962 som Molde kommunale kinematograf. Kinoen bestod av en sal med 600 plasser og var kombinert kino og kulturhus. Kinoen ble offisielt åpnet av ordfører Johan Skipnes med Filmavisen til stede. Åpningsforestillingen var filmen «Flower Drum Song».

Arkitektene Knut P. Bugge og Håkon Mjelva stod for tegningene av bygget. Det spesielle interiøret og takkonstruksjon i sal og vestibyleområdene var utført av Toft Interiør.

Arkitektur 

Ledelse

Leif Evensen var Kultursjef, Turistsjef og Kino sjef fra starten i 1962. Emil Herlofsen tok over som Kinosjef i 1986. Geir Hammerø kom inn som driftssjef i 1995, og tok over som Kinosjef og daglig leder i 2001.

Utvikling

I 1986 ble de gamle stolene byttet ut og mer komfortable stoler ble montert. Dette medførte at salen gikk fra 600 plasser til 534.

I 1996 bygget Molde kommunale kinematograf to nye saler i det som tidligere var Molde bibliotek sine lokaler. Sal 2 med 56 plasser og sal 3 med 58 plasser. Salene kunne selv med den gangens filmruller samkjøres med samme film slik at man fikk en kapasitet på 114 på samme forestilling.

14. desember 2001 ble Molde Kino AS stiftet og tok over driften fra Molde Kommunale Kinematograf. 

I 2003 ble Molde Kino AS en del av Kinosamarbeidet BKA senere KinoAlliansen AS

I 2006 kjøpte Molde Kino AS sin seksjon av bygget Gotfred Lies plass 1 og de resterende forretningslokalene på gateplan. Man startet da bygging av nye kiosklokaler, ombygging av øvre og nedre vestibyle samt en stor ombygging av amfiet i sal 1. Ved ombygging av amfiet ønsket man en brattere stigning og bedre plass mellom radene for å øke komforten i salen. Etter ombyggingen var bakerste rad nå 2,50 meter høyere enn den originale høyden. Ombyggingen hadde som mål og øke komfort, men beholde det opprinnelige særpreget til salen. Etter ombyggingen hadde salen en kapasitet på 314 plasser.

I 2010 ble kinoens fremvisningsutstyr digitalisert, og filmrullene var historie.

I 2019 bygget man om amfiet i sal 1 på nytt, og man monterte 2 rader med «luksusstoler». Salen fikk da en kapasitet på 273 plasser

Kinoer i Norge
Kultur i Molde
Aserbajdsjans olympiske komité

Aserbajdsjans olympiske komité (, AMOK) er den nasjonale olympiske komité for Aserbajdsjan, grunnlagt i Baku i 1992 av representanter for aserbajdsjanske idrettsforbund.

Komiteen ble 1993 anerkjent av Den internasjonale olympiske komité (IOK).

Se også 
 Aserbajdsjan under OL
 Liste over flaggbærere for Aserbajdsjan under OL

Referanser

Eksterne lenker
 nettsted   

Aserbajdsjanske idrettsforbund
Aserbajdsjan under de olympiske leker
Nasjonale olympiske komiteer
Etableringer i 1992
Bjørn Larsen

Bjørn Larsen er navnet til flere personer.

Per mars 2022 hadde 389 menn i Norge Bjørn Larsen som sitt første fornavn og etternavn. Av disse var det 10 som hadde Bjørn Larsen som sitt eneste fornavn og etternavn. Samtidig hadde 18 menn Bjørn Larssen som sitt første fornavn og etternavn. I Danmark var det per 1. januar 2022 116 menn med navnet Bjørn Larsen.

Kjente personer:
 Bjørn Larsen (1922−2007), norsk embetsmann
 Bjørn A. Larsen (født 1926), norsk designer
 Bjørn B. Larsen (født 1957), norsk førsteamanuensis
 Bjørn-Inge Larsen (født 1961), norsk lege og statstjenestemenn
 Bjørn Roger Larsen (født 1968), norsk castingutøver

Referanser 

Vanlige navn i Norge
Cratna

Cratna er en slekt av små, rødlige eller brunlige køllebiller.

Utseende 
Små, avlange, blanke, brunrøde køllebiller. Hode, pronotum og dekkvinger er rundede, bakkroppen forholdsvis lang.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Sørøst-Asia (Malaysia, Vietnam, Indonesia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Batrisitae
 Gruppen Batrisini Reitter, 1882
 Understammen Batrisina Reitter, 1882
 Slekten Cratna Raffray, 1890
 Cratna abdominalis Löbl, 1975
 Cratna cicatricosa Raffray, 1918
 Cratna denticornis Raffray, 1894
 Cratna foveiventris Raffray, 1894
 Cratna foveolata Löbl, 1975
 Cratna pedestris Löbl, 1986
 Cratna pubicollis Löbl, 1975
 Cratna puncticeps Löbl, 1975
 Cratna reducta Löbl, 1975
 Cratna senoi Löbl, 1975
 Cratna similis Löbl, 1975
 Cratna torticornis Raffray, 1890
 Cratna venusta C.Blattný, 1925

Referanser

Eksterne lenker 
 

Køllebiller
Biller formelt beskrevet i 1890